

**ΕΛΛΗΝΙΚΗ ΔΗΜΟΚΡΑΤΙΑ Λιβαδειά 26/06/2020**

 **ΝΟΜΟΣ ΒΟΙΩΤΙΑΣ Αρ.Πρωτ. 12139**

**ΔΗΜΟΣ ΛΕΒΑΔΕΩΝ**

 **ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

 **Ταχ. Δ/νση : Σοφοκλέους 15**

 **Τ.Κ. 32 100 ΛΙΒΑΔΕΙΑ**

 **Πληροφορίες : Α. Κοϊτσάνου**

 **Τηλέφωνο : 22613 50832**

 **FAX : 22613 50831**

# **ΑΝΑΚΟΙΝΩΣΗ**

**σύναψης ΣΥΜΒΑΣΗΣ ΕΡΓΑΣΙΑΣ ΟΡΙΣΜΕΝΟΥ ΧΡΟΝΟΥ**

**χρονικής διάρκειας δύο (2) μηνών**

**Ο ΔΗΜΑΡΧΟΣ ΛΕΒΑΔΕΩΝ**

Έχοντας υπόψη:

1. Τις διατάξεις του άρθρου 206 του Κώδικα Κατάστασης Δημοτικών και Κοινοτικών Υπαλλήλων (ν. 3584/2007, Α΄143) και της περ. ιε΄ της παρ. 2 του άρθρου 1 του ν. 3812/2009 ( Α΄234) .
2. Τις διατάξεις του Ν. 3852/2010 « Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης ( ΦΕΚ 87Α) , όπως έχουν τροποποιηθεί και ισχύουν .
3. Το άρθρο εικοστό τέταρτο παράγραφος 2 της Πράξης Νομοθετικού Περιεχομένου , η οποία δημοσιεύθηκε στο ΦΕΚ 64/τ.Α΄/ 14.3.2020 « Κατεπείγοντα μέτρα αντιμετώπισης της ανάγκης περιορισμού της διασποράς του κορωνοϊού COVID-19» όπως τροποποιήθηκε με την περίπτ. α' της παρ. 1 και από την περίπτ. β' της παρ. 2 του άρθρου τριακοστού εβδόμου της Πράξης Νομοθετικού . Περιεχομένου (ΦΕΚ 68/20.03.2020 τεύχος A’) [Κατεπείγοντα μέτρα για την αντιμετώπιση των συνεπειών του κινδύνου διασποράς του κορωνοϊού COVID-19, τη στήριξη της κοινωνίας και της επιχειρηματικότητας και τη διασφάλιση της ομαλής λειτουργίας της αγοράς και της δημόσιας διοίκησης ].
4. Την Αριθμ.Πρωτ. ΔΙΔΑΔ/Φ.69/οικ.8632/2.4.2020 ( ΑΔΑ ΩΗ5446ΜΤΛ6-ΟΩΧ) «Πρόσθετα μέτρα και ρυθμίσεις για την αντιμετώπιση της ανάγκης περιορισμού της διασποράς του κορωνοϊού »
5. Τον Οργανισμό Εσωτερικής Υπηρεσίας του Δήμου Λεβαδέων, όπως έχει τροποποιηθεί και ισχύει ( ΦΕΚ 3212/τ.Β/30.12.2011 )
6. Την με αρ. 143/ 23-06-2020 Πράξη της Οικονομικής Επιτροπής ( ΑΔΑ:6ΑΜΔΩΛΗ-ΕΘ4) που αφορά στην Έγκριση πρόσληψης προσωπικού, συνολικού αριθμού έξι (06) ατόμων με σχέση εργασίας Ιδιωτικού Δικαίου διάρκειας δύο (2 ) μηνών , και δεσμευτική εισήγηση στο Δημοτικό Συμβούλιο για υποχρεωτική αναμόρφωση, σε εφαρμογή των διατάξεων της παραγράφου 2 του άρθρου 24 της από 14-03-2020 ΠΝΠ, για την αντιμετώπιση των έκτακτων και επιτακτικών αναγκών που προκλήθηκαν από την εμφάνιση του κορωνοϊού COVID-19.

**Ανακοινώνει**

Την πρόσληψη, με σύμβαση εργασίας Ιδιωτικού Δικαίου Ορισμένου Χρόνου, έξι (06) ατόμων , χρονικής διάρκειας δύο (2) μηνών , ειδικοτήτων, όπως αυτές αναγράφονται στο παρακάτω **Πίνακα Α ,** για την αντιμετώπιση των έκτακτων και επιτακτικών αναγκών, που προκλήθηκαν από την εμφάνιση του κορωνοϊού COVID-19, με τα αντίστοιχα ( τυπικά και τυχόν πρόσθετα ) προσόντα **( βλ. Πίνακα Β** ) :

**ΠΙΝΑΚΑΣ Α: ΘΕΣΕΙΣ ΕΚΤΑΚΤΟΥ ΠΡΟΣΩΠΙΚΟΥ ( ανά κωδικό θέσης )**

|  |  |  |  |
| --- | --- | --- | --- |
| **Κωδικός** **Θέσης**  | **Ειδικότητα**  | **Αριθμός ατόμων**  | **Διάρκεια σύμβασης**  |
| **101** | **ΥΕ Εργατών/τριών Γενικών Καθηκόντων** | **Πέντε (05)**  | **Δύο (2) μήνες**  |
| **102** | **ΔΕ Οδηγών Αυτοκινήτων** | **Ένας (01)**  | **Δύο (2) μήνες** |

**ΠΙΝΑΚΑΣ Β : ΑΠΑΙΤΟΥΜΕΝΑ ΠΡΟΣΟΝΤΑ ( ανά κωδικό θέσης )**

|  |  |
| --- | --- |
| **Κωδικός θέσης**  | **Τίτλος σπουδών** **Και** **λοιπά απαιτούμενα ( τυπικά & τυχόν πρόσθετα) προσόντα**  |
| **101**  | Δεν απαιτούνται ειδικά τυπικά προσόντα, σύμφωνα με τις διατάξεις του άρθρου 5 παρ. 2, του Ν. 2527/97 |
| **102** | **ΚΥΡΙΑ ΠΡΟΣΟΝΤΑ:****α)** Δίπλωμα Επαγγελματικής Κατάρτισης ΙΕΚ ειδικοτήτων: Τεχνικού Αυτοκινήτων Οχημάτων ή Εκπαιδευτή Υποψηφίων Οδηγών Αυτοκινήτων ή Εκπαιδευτή Υποψηφίων Οδηγών Αυτοκινήτων και Μοτοσικλετών ή Πτυχίο Α' ή Β' κύκλου σπουδών ΤΕΕ ειδικότητας Μηχανών και Συστημάτων Αυτοκινήτου ή απολυτήριος τίτλος Ενιαίου Πολυκλαδικού Λυκείου τμήματος Μηχανικών Αυτοκινήτων ή απολυτήριος τίτλος Επαγγελματικού Λυκείου ειδικότητας Τεχνικού Οχημάτων ή ειδικότητας Μηχανικής Αυτοκινήτων του Τομέα Μηχανολογίας ή ειδικότητας Μηχανικών και Ηλεκτρολογικών Συστημάτων Αυτοκινήτου του Τομέα Οχημάτων ή Τεχνικής Επαγγελματικής Σχολής Δευτεροβάθμιας Εκπαίδευσης ειδικότητας Μηχανών Αυτοκινήτου ή Σχολής Μαθητείας του ΟΑΕΔ του ν. 1346/1983 ειδικότητας Μηχανοτεχνίτη Αυτοκινήτου ή συναφούς ειδικότητας, δηλαδή: Πτυχίο ή δίπλωμα ή απολυτήριος τίτλος Ηλεκτρολογικών Συστημάτων Αυτοκινήτου ή Ηλεκτρομηχανικών Συστημάτων και Αυτοματισμού Αυτοκινήτου ή Τεχνίτης Ηλεκτρολόγος Αυτοκινήτων Οχημάτων ή Ηλεκτρικού Συστήματος Αυτοκινήτου ή Ηλεκτροτεχνίτη Αυτοκινήτου ή Τεχνιτών Ηλεκτρολογικών Συστημάτων Αυτοκινήτων ή Τεχνιτών Μηχανών και Συστημάτων Αυτοκινήτου ή Ηλεκτρολόγου Αυτοκινήτων Οχημάτων ή Τεχνικού Μηχανοτρονικής ή αντίστοιχο πτυχίο ή δίπλωμα ή απολυτήριος τίτλος ΙΕΚ ή Επαγγελματικού Λυκείου ή Τεχνικού Επαγγελματικού Εκπαιδευτηρίου Α΄ ή Β΄ κύκλου σπουδών ή Ενιαίου Πολυκλαδικού Λυκείου ή Τεχνικού Επαγγελματικού Λυκείου ή Επαγγελματικής Σχολής ή Τεχνικής Επαγγελματικής Σχολής δευτεροβάθμιας εκπαίδευσης ή Σχολής Μαθητείας του ΟΑΕΔ του Ν. 1346/1983 ή Ν. 3475/2006 ή άλλος ισότιμος τίτλος σχολικής μονάδας της ημεδαπής ή αλλοδαπής, αντίστοιχης ειδικότητας.**β)** Ισχύουσα επαγγελματική άδεια οδήγησης αυτοκινήτου Γ΄ ή C κατηγορίας (Π.Δ. 51/2012 όπως ισχύει).**γ)** Πιστοποιητικό Επαγγελματικής Ικανότητας (ΠΕΙ).**ΠΡΟΣΟΝΤΑ Α΄ ΕΠΙΚΟΥΡΙΑΣ:**(Εφόσον οι θέσεις δεν καλυφθούν από υποψήφιους με τα ανωτέρω προσόντα)**α)** Οποιοσδήποτε απολυτήριος τίτλος σχολικής μονάδας Δευτεροβάθμιας Εκπαίδευσης της ημεδαπής ή ισότιμος τίτλος σχολών της αλλοδαπής. **β)** Ισχύουσα επαγγελματική άδεια οδήγησης αυτοκινήτου Γ΄ ή C κατηγορίας (Π.Δ. 51/2012 όπως ισχύει).**γ)** Πιστοποιητικό Επαγγελματικής Ικανότητας (ΠΕΙ).**ΠΡΟΣΟΝΤΑ Β΄ ΕΠΙΚΟΥΡΙΑΣ:**(Εφόσον οι θέσεις δεν καλυφθούν από υποψήφιους με τα ανωτέρω προσόντα)**α)** Απολυτήριος τίτλος υποχρεωτικής εκπαίδευσης (απολυτήριο τριταξίου γυμνασίου ή για υποψηφίους που έχουν αποφοιτήσει μέχρι και το 1980 απολυτήριο δημοτικού σχολείου) ή ισοδύναμος απολυτήριος τίτλος κατώτερης Τεχνικής Σχολής του Ν.Δ. 580/1970 ή απολυτήριος τίτλος Εργαστηρίων Ειδικής Επαγγελματικής Εκπαίδευσης και Κατάρτισης του άρθρου 1 του Ν. 2817/2000 της ημεδαπής ή άλλος ισότιμος τίτλος της αλλοδαπής και αντίστοιχη εμπειρία τουλάχιστον τριών (3) ετών, μετά την απόκτηση της επαγγελματικής άδειας οδήγησης αυτοκινήτου.**β)** Ισχύουσα επαγγελματική άδεια οδήγησης αυτοκινήτου Γ΄ ή C κατηγορίας (Π.Δ. 51/2012 όπως ισχύει).**γ)** Πιστοποιητικό Επαγγελματικής Ικανότητας (ΠΕΙ).**ΠΡΟΣΟΝΤΑ Γ΄ ΕΠΙΚΟΥΡΙΑΣ:**(Εφόσον οι θέσεις δεν καλυφθούν από υποψήφιους με τα ανωτέρω προσόντα) **α)** Απολυτήριος τίτλος υποχρεωτικής εκπαίδευσης (απολυτήριο τριταξίου γυμνασίου ή για υποψηφίους που έχουν αποφοιτήσει μέχρι και το 1980 απολυτήριο δημοτικού σχολείου) ή ισοδύναμος απολυτήριος τίτλος κατώτερης Τεχνικής Σχολής του Ν.Δ. 580/1970 ή απολυτήριος τίτλος Εργαστηρίων Ειδικής Επαγγελματικής Εκπαίδευσης και Κατάρτισης του άρθρου 1 του Ν. 2817/2000 της ημεδαπής ή άλλος ισότιμος τίτλος της αλλοδαπής και αντίστοιχη εμπειρία τουλάχιστον έξι (6) μηνών, μετά την απόκτηση της επαγγελματικής άδειας οδήγησης αυτοκινήτου.**β)** Ισχύουσα επαγγελματική άδεια οδήγησης αυτοκινήτου Γ΄ ή C κατηγορίας (Π.Δ. 51/2012 όπως ισχύει).**γ)** Πιστοποιητικό Επαγγελματικής Ικανότητας (ΠΕΙ).**ΠΡΟΣΟΧΗ:** Για την άδεια οδήγησης αυτοκινήτου Γ΄ ή (C) κατηγορίας απαιτείται υποχρεωτικά προσκόμιση του Πιστοποιητικού Επαγγελματικής Ικανότητας (ΠΕΙ).**ΣΥΜΠΛΗΡΩΜΑΤΙΚΕΣ ΔΙΕΥΚΡΙΝΙΣΕΙΣ** (σύμφωνα με την απαιτούμενη κατά τα ανωτέρω άδεια οδήγησης αυτοκινήτου)Προκειμένου για την απόδειξη κατοχής του Πιστοποιητικού Επαγγελματικής Ικανότητας (ΠΕΙ) απαιτείται:**είτε** η κατοχή Δελτίου Επιμόρφωσης Οδηγού, το οποίο να είναι σε ισχύ και το οποίο εκδίδεται από την Υπηρεσία Μεταφορών και Επικοινωνιών της Περιφέρειας στην περιοχή της οποίας βρίσκεται η κατοικία του ενδιαφερομένου.**είτε** η καταχώρηση επί του εντύπου της άδειας οδήγησης του κοινοτικού αριθμού «95» δίπλα σε μία ή περισσότερες εκ των κατηγοριών ή υποκατηγοριών που κατέχει ο υποψήφιος και απαιτούνται από την ανακοίνωση. |

### Οι υποψήφιοι των ανωτέρω ειδικοτήτων πρέπει να είναι ηλικίας από 18 έως 65 ετών

### Οι υποψήφιοι των ανωτέρω ειδικοτήτων πρέπει να έχουν την υγεία και τη φυσική καταλληλότητα που τους επιτρέπει την εκτέλεση καθηκόντων της ειδικότητας που επιλέγουν

### **ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Οι ενδιαφερόμενοι μαζί με την αίτησή τους πρέπει να υποβάλουν υποχρεωτικώς τα εξής δικαιολογητικά:

1. Φωτοαντίγραφο των δύο όψεων της αστυνομικής τους ταυτότητας
2. Υπεύθυνη δήλωση ότι πληρούν τα γενικά προσόντα διορισμού που προβλέπονται για τους μόνιμους υπαλλήλους του πρώτου μέρους του ν. 3584/07.
3. Υπεύθυνη δήλωση ότι δεν έχουν κώλυμα απασχόλησης στο Δημόσιο
4. Πιστοποιητικό Οικογενειακής Κατάστασης
5. Επίσημο έγγραφο από το οποίο να προκύπτει ο ΑΦΜ , ο ΑΜΚΑ , και ο αριθμός μητρώου ΙΚΑ του αιτούντος

**ΔΗΜΟΣΙΕΥΣΗ ΤΗΣ ΑΝΑΚΟΙΝΩΣΗΣ**

Η παρούσα θα αναρτηθεί στo Πρόγραμμα Δια@γεια και θα δημοσιευθεί στο Πίνακα Ανακοινώσεων του Δήμου Λεβαδέων και στην ιστοσελίδα του Δήμου Λεβαδέων (dimoslevadeon.gr)

##### ΠΡΟΘΕΣΜΙΑ ΚΑΙ ΤΟΠΟΣ ΥΠΟΒΟΛΗΣ ΑΙΤΗΣΕΩΝ

### Οι ενδιαφερόμενοι μπορούν να υποβάλλουν **από Δευτέρα 29-06-2020**  **μέχρι και την** **Παρασκευή 03-07-2020** αίτηση με τα απαιτούμενα δικαιολογητικά στα γραφεία του Δήμου Λεβαδέων (Δ/νση: Σοφοκλέους 15, τηλ: 2261350833) στους αρμόδιους υπαλλήλους του Γραφείου Προσωπικού, Λουκά Γκικόπουλο, Εύη Τσαμπή και Λουκία Σανιδά κατά τις εργάσιμες ημέρες και ώρες.

 **Ο ΔΗΜΑΡΧΟΣ ΛΕΒΑΔΕΩΝ**

**ΙΩΑΝΝΗΣ Δ. ΤΑΓΚΑΛΕΓΚΑΣ**